++РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-13/25

Датум: 01.04.2025. године

На основу члана 64. став (1) тачка б), и члана 70. ст. 1. и 3. Закона о јавним набавкама („Сл. гласник БиХ“, број 39/14, 59/22,50/24), на Препоруку Комисије за јавну набавку број: 07-404-13/25 од 31.03.2025. године, у поступку јавне набавке ,,Набавка сјеменских пакета за потребе пољопривредних домаћинстава на подручју општине Шипово“, Начелник Општине Шипово је донио

**ОДЛУКУ**

**о избору најповољнијег понуђача**

**Члан 1.**

Прихвата се Препорука Комисије за јавне набавке, број: 07-404-13/25 од 31.03.2025. године и **уговор** за јавну набавку у oтвореном поступку ,,Набавка сјеменских пакета за потребе пољопривредних домаћинстава на подручју општине Шипово“, додјељује се понуђачу: ,,BAŠA TRANS“ д.о.о. Високо, по цијени од 33.500,00 КМ, без урачунатог ПДВ, односно 39.195,00 КМ, са урачунатим ПДВ-ом.

**Члан 2.**

Уговор о јавној набавци закључиће се са изабраним понуђачем: ,,BAŠA TRANS“ д.о.о. Високо, по протеку 15 дана рачунајући од дана када су понуђачи обавијештени о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**О б р а з л о ж е њ е**

Поступак јавне набавке ,,Набавка сјеменских пакета за потребе пољопривредних домаћинстава на подручју општине Шипово“, покренут је Одлуком о покретању поступка јавне набавке број: 07-404-13/25 од 24.02.2025. године.

Јавна набавка је проведена путем отвореног поступка јавне набавке.

Процијењена оквирна вриједност јавне набавке, без ПДВ-а је 56.202,00 КМ.

Обавјештење о набавки број: 789-1-1-7-3-5/25 објављено је на Порталу јавних набавки дана 24.02.2025. године.

Тендерска документација је објављена на Порталу агенције за јавне набавке БиХ и исту је преузело 11 потенцијалних понуђача.

Комисија за јавну набавку именована је Рјешењем број**:** 07-404-13/25 од 12.03.2025. године.

Комисија за јавну набавку доставила је Начелнику општине дана 31.03.2025. године

Записник о оцјени понуда и Препоруку за додјелу уговора.

У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда- (осам),

- да су понуде благовремено запримљене,

- да су понуђачи: „АГРОС“ д.о.о. Рогатица, ,,KLAS-PROM“ д.о.о. Шипово,, ,,PRIMAPROM“ д.о.о. Бања Лука , OПШТА ЗАДРУГА,,BIOS“ ВИСОКО п.о, ,,МUZURI“ д.о.о. Високо, ,,BAŠA TRANS“ д.о.о. Високо доставиили доказе у складу са тендерском документацијом и да испуњавају услове прописане у истој.

Комисија је утврдила да понуђач ,,HERTA DM“ д.о.о. Широки Бријег није доставио понуду у складу са тендерском документацијом и да понуда није прихватљива. Понуђач ,,HERTA DM“ д.о.о. Широки Бријег је доставио понуду са цијеном која прелази планирана, односно осигурана новчана средства уговорног органа за набавку.

Понуђач ,,HERTA DM“ д.о.о. Широки Бријег је доставио понуду са цијеном која износи 65.094,00 КМ без ПДВ-а а Процијењена вриједност набавке која наведена у тачки 5.2. тендерске документације износи 56.202,00 KM без укљученог ПДВ-а. Надаље у Тендерској документацији у тачки 17. стоји: ,,Понуда је **неприхватљива** ако цијена прелази планирана, односно осигурана новчана средства уговорног органа за набавку или понуда понуђача који не испуњава критеријуме за квалификацију привредног субјекта“. Ова одредба је су складу са Чланом 2. став л) под 2) Закона о јавним набавкама (Службени гласник БиХ 39/14, 59/22, 50/24). Такође и Агенција за јавне набавке у бројним одговорима на питања у вези тумачења овог члана закона јасно наводи да се у отвореном поступку и конкуренстском захтјеву за доставу понуда, уколико је предвиђена е-аукција, неприхватљивост цијени прије заказивања е-аукције. (Мишљење Агенције за јавне набавке филијала Мостар број: 04-02-1-9-183/23, може се наћи на сајту Агенције за јавне набавке: <https://www.javnenabavke.gov.ba/sr-Cyrl-BA/> ). С обзиром на све наведено Комисија је оцијенила понуду понуђача као неприхватљиву.

Комисија је утврдила да је понуда понуђача ,,INTER-COM“ д.о.о. Зеница неправилна односно није у складу са тендерском документацијом. Понуђач ,,INTER-COM“ д.о.о. Зеница није исправано попунио Образац понуде Прилог 1 тендерске документације. У Обрасцу понуде, Прилог 1 на страни 5 понуде понуђач није уписао цијену понуде. У тачки 13. тендерске документације уговорни орган је прописао садржај понуде и гдје је наведно да се доставља Образац за понуду. Чланом 57. став (1) Закона прописано је да се понуђач у поступку придржава захтјева и услова из тендерске докуменације. Такође Чланом 68. став (4) тачка и) Закона је прописано да уговорни орган обавезно одбацује понуду која није потпуна и не испуњава захтјеве из тендерске документације. С обзиром на све наведено Комисија је оцијенила понуду понуђача као неприхватљиву.

Ранг листапонуда понуђача које испуњавају услове из тендерске документације прије одржавања е-аукције:

|  |  |  |
| --- | --- | --- |
| Назив / име понуђача | | Понуђена цијена (без ПДВ-а) |
|  | ,,АГРОС“ д.о.о. Рогатица | 55.760,00 KM |
|  | ,,KLAS-PROM“ д.о.о. Шипово | 55.760,00 KM |
|  | ,,PRIMAPROM“ д.о.о. Бања Лука | 56.106,80 КМ |
|  | OПШТА ЗАДРУГА,,BIOS“ ВИСОКО п.о | 56.202,00 KM |
|  | ,,МUZURI“ д.о.о. Високо | 56.202,00 KM |
|  | ,,BAŠA TRANS“ д.о.о. Високо | 56.202,00 KM |

Е-аукција je одржана: 31.03.2025. године у 10:10 h

Ранг листа понуђача након одржане е-аукције:

|  |  |  |
| --- | --- | --- |
| Ранг | Назив / име понуђача | Понуђена цијена на е-аукцији (без ПДВ-а) |
| **1** | ,,BAŠA TRANS“ д.о.о. Високо | 33.500,00 КМ (умањење: 40,39%) |
| **2** | ,,KLAS-PROM“ д.о.о. Шипово | 33.800,00 КМ (умањење: 39,38%) |
| **3** | „АГРОС“ д.о.о. Рогатица | 37.990 КМ (умањење: 31,87%) |
| **4** | OПШТА ЗАДРУГА,,BIOS“ ВИСОКО п.о | 47.450,00 КМ (умањење: 15,57%) |
| **5** | ,,PRIMAPROM“ д.о.о. Бања Лука | 51.900,00 КМ (умањење: 7,5%) |
| **6** | ,,МUZURI“ д.о.о. Високо | 56.202,00 КМ (умањење 0%) |

У поступку доношења ове одлуке утврђено је да је Комисија, правилно и потпуно, извршила оцјену квалификованости понуђача и оцјену приспјеле понуде, сходно критеријумима из тендерске документације и да је за избор предложила најповољнијег понуђача са е-аукције а који испуњава услове из тендерске документације и чија се понуда креће у оквиру процијењене вриједности набавке.

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку.

Наиме, у поступку је оцијењено да је Комисија у свему правилно поступила те да је приједлог избора најповољнијег понуђача извршен у складу са Законом о јавним набавкама, подзаконским актима и тендерском документацијом и на основу извјештаја са е-аукције од 31.03.2025. године

Изабрани понуђач, је изабран примјењујући критериј најниже цијене и понуде која испуњава услове прописане у тендерској документацији.

Из наведених разлога, примјеном члана 64. става (1) тачка б), и члана 70. ст. 1. и 3. Закона о јавним набавкама, одлучено је као у диспозитиву

**ПОУКА О ПРАВНОМ ЛИЈЕКУ:**

Против ове одлуке може се изјавити жалба Уреду за разматрање жалби, најкасније у року од 10 (десет) дана од дана пријема ове одлуке, путем Уговорног органа у три примјерка.

НАЧЕЛНИК

**Доставити:**

1. Понуђачима (8х) М.П. \_\_\_\_\_\_\_\_\_\_\_\_\_
2. Уз материјал комисије (Милан Ковач)
3. Начелник
4. Одјељење за буџет, финансије
5. Одсјек за привреду
6. A/A